Document ID: 31993R3048

KOMISSION ASETUS (EY) N:o 3048/93,
annettu 4 päivänä marraskuuta 1993,
tiettyjen riisilajikkeiden tuotantotuen soveltamista koskevista yksityiskohtaisista säännöistä annetun asetuksen (ETY) N:o 675/88 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon riisin yhteisestä markkinajärjestelystä 21 päivänä kesäkuuta 1976 annetun neuvoston asetuksen (ETY) N:o 1418/76(1), sellaisena kuin se on viimeksi muutettuna komission asetuksella (ETY) N:o 1544/93(2), ja erityisesti sen 8 a artiklan 5 kohdan,
sekä katsoo, että
komission asetuksessa (ETY) N:o 675/88(3) vahvistetaan tiettyjen riisilajikkeiden tuotantotuen soveltamista koskevat yksityiskohtaiset säännöt,
tukijärjestelmän moitteeton toiminta edellyttää tarkastusta, jolla taataan, että tuki myönnetään ainoastaan asianomaisille aloille ja tuotteille, jotka voivat saada tukea; se, että ilmoituksen tekijä menettää oikeuden tukeen kaikkien alojen osalta, joista on tehty todellisuuden vastainen ilmoitus, voi olla kohtuuton seuraamus; tämän vuoksi olisi muutettava asetusta (ETY) N:o 675/88,
tätä muutosta olisi sovellettava hakemuksiin, jotka koskevat markkinointivuoden 1992/1993 aikana kylvettyä riisiä vuoden 1993 korjuuta varten, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 675/88 5 artikla seuraavasti:
"5 artikla
1 Jos osoittautuu, että tarkastuksessa tosiasiallisesti todettu pinta-ala on suurempi kuin hakemuksessa ilmoitettu pinta-ala, tuen määrän laskemisessa otetaan huomioon ainoastaan ilmoitettu pinta-ala.
2 Jos osoittautuu, että tukihakemuksessa ilmoitettu pinta-ala on suurempi kuin todettu pinta-ala, tuen määrä lasketaan tosiasiallisesti todetun pinta-alan perusteella. Ylivoimaisen esteen sattuessa todellisuudessa todetusta pinta-alasta vähennetään:
- kaksi kertaa todettu ylitys, kun ylitys on suurempi kuin 2 prosenttia tai 2 hehtaaria ja enintään 10 prosenttia määritetystä pinta-alasta,
- 30 prosenttia, kun todettu ylitys on suurempi kuin 10 prosenttia ja enintään 20 prosenttia määritetystä pinta-alasta.
Jos ylitys on suurempi kuin 20 prosenttia todetusta pinta-alasta tai jos on kyse tahallaan tehdystä tai vakavan laiminlyönnin aiheuttamasta virheellisestä ilmoituksesta, tukea ei myönnetä.
Tätä kohtaa sovelletaan, sanotun kuitenkaan rajoittamatta kansallisella tasolla säädettyjen täydentävien seuraamusten soveltamista.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 30 päivästä heinäkuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä marraskuuta 1993.

Labels: 17
19
6